ΓΡΑΠΤΗ ΕΡΩΤΗΣΗ E-1899/02

υποβολή: Cristiana Muscardini (UEN) προς την Επιτροπή

(1 Ιουλίου 2002)

Θέμα: Παράνομο εμπόριο κρέατος αγρίων ζώων (bushmeat trade)

Είναι γνωστό ότι στην κεντρική και δυτική Αφρική, με αιχμές που εκτείνονται έως και την Ευρώπη,φίσταται ένα παράνομο εμπόριο κρέατος αγρίων ζώων, τόσο σοβαρό ώστε να αντιπροσωπεύει την βαρύτερη απειλή για την επιβίωση του γορίλα, του χιμπατζή, του ουραγκοτάγκου και του γίβονα, καθώς και σοβαρό κίνδυνο για τη δημόσιαγεία στις περιοχές που πλήττονται από τη μάστιγα αυτή.

Το σοβαρό αυτό πρόβλημα ερμηνεύουν η Ευρωπαϊκή ένωση ζωολογικών κήπων και ενυδρείων (ΕΑΖΑ) και το Διεθνές ταμείο για την ευζωία των ζώων (IFAW) που καταγγέλλουν μεταξύ άλλων, τις συνέπειες από την παράνομη αυτή πρακτική δηλαδή:

1. αφενός, την περαιτέρω φτώχεια για τους εγχώριους πληθυσμούς, δεδομένης της αυξανόμενης μείωσης αγρίων ζώων με τα οποία οι πληθυσμοί αυτοί διατρέφονται και

2. αφετέρου, η κατανάλωση κρέατος πιθήκου προκαλεί την εξάπλωση μεταδοτικών ασθενειών όπως ο ιός ebola ή HIV/SIV στον άνθρωπο.

Μπροστά στους κινδύνους που η κατάσταση αυτή προκαλεί για την ανθρώπινηγεία αλλά και για την ισορροπία του περιβάλλοντος, μπορεί η Επιτροπή να ανακοινώσει τα εξής:

- προτίθεται να εγκρίνει μέτρα που θα τερματίσουν την κρίση που προκάλεσε στη φύση το παράνομο εμπόριο αγρίων ζώων·

- μπορεί να εγγυηθεί ότι στο πλαίσιο των προγραμμάτων εκμετάλλευσης της ξυλείας και οικονομικής ανάπτυξης των αφρικανικών χωρών θα αναληφθούν πρωτοβουλίες για να σταματήσει το αυξανόμενο παράνομο εμπόριο κρέατος αγρίων ζώων·

- μπορεί να προβλέψει ειδικές χρηματοδοτήσεις και να θέσει σαφείς όρους στα προγράμματα οικονομικής και ανθρωπιστικής βοηθείας·

- προτίθεται να παράσχειποστήριξη στις πρωτοβουλίες που θα βελτιώνουν τις προστατευόμενες περιοχές·

- θεωρεί σκόπιμο, με σκοπό την καταπολέμηση του παρανόμου αυτού εμπορίου, να χρησιμοποιήσει τη συνεργασία ανεξαρτήτων οργανώσεων (παραδείγματος χάρη την Global Witness) προκειμένου να ελέγχεται ότι οι εν λόγω όροι τηρούνται·

Απάντηση της κας Wallstrm εξ ονόματος της Επιτροπής

(5 Αυγούστου 2002)

Η Επιτροπή είναι εν γνώσει της εκστρατείας που διεξάγουν η Ευρωπαϊκή Ένωση Ζωολογικών Κήπων και Ενυδρείων (European Association of Zoos and Aquaria (EAZA)) και το Διεθνές Ταμείο Προστασίας των Ζώων (International Fund for Animal Welfare (IFAW)) όσον αφορά το ζήτημα του κρέατος αγρίων ζώων και συμμερίζεται τις ανησυχίες σχετικά με το παράνομο εμπόριο κρέατος αγρίων ζώων.

Η κοινοτική νομοθεσία ήδη παρέχει ένα μέσο για την αντιμετώπιση των πλευρών αυτού του προβλήματος που αφορούν τη διατήρηση. Μερικά από τα είδη που απειλούνται από εξαφάνιση, λόγω του προβλήματος σχετικά με το κρέας αγρίων ζώων, όπως οι γορίλλες και οι χιμπατζήδες, περιλαμβάνονται στο παράρτημα Α του κανονισμού (ΕΚ) αριθ. 338/97 του Συμβουλίου της 9ης Δεκεμβρίου 1996 για την προστασία των ειδών άγριας πανίδας και χλωρίδας με τον έλεγχο του εμπορίου τους(1), με τον οποίο τίθεται σε εφαρμογή η Σύμβαση για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση (CITES). Η εισαγωγή στην Κοινότητα δειγμάτων ή μερών των παραγώγων των εν λόγω ειδών ελέγχεται αυστηρά στο πλαίσιο του προαναφερθέντος κανονισμού. Η εισαγωγή για εμπορικούς σκοπούς των απειλουμένων με εξαφάνιση ειδών που περιλαμβάνονται στο παράρτημά Α απαγορεύεται.

Αυτή τη στιγμή, η Επιτροπή χρηματοδοτεί διάφορα έργα διατήρησης στην Αφρική εν γένει και στην περιοχή της Κεντρικής Αφρικής ειδικότερα, με τα οποία αντιμετωπίζεται το ζήτημα αυτό.

Παραδείγματος χάριν:

- Το πρόγραμμα Ecofac (Ecosystmes Forestires Afrique Centrale-Δασικά Οικοσυστήματα Κεντρικής Αφρικής) έχει διάφορες πτυχές εντός και περί των κυριοτέρων προστατευομένων ζωνών, με σκοπό την καταπολέμηση, τον έλεγχο ή την αποτροπή της λαθροθηρίας·

- Το έργο ABAC (Alternatives au Braconnage en Afrique Centrale-Εναλλακτικές λύσεις για τη λαθροθηρία στην Κεντρική Αφρική) στοχεύει ειδικότερα να μειώσει τη λαθροθηρία καθιστώντας το κρέας διαθέσιμο πιο τακτικά, σε ελεγχόμενη βάση. Αυτό αναμένεται να μειώσει τις πιέσεις που ασκούνται για άγρια ζώα.

Περαιτέρωποστήριξη για έργα εξαρτάται από τα αιτήματα που θαποβάλουν οι ίδιες οι αναπτυσσόμενες χώρες. Όσον αφορά τη συνεργασία ανεξαρτήτων φορέων, η Επιτροπή θεωρεί ευπρόσδεκτη κάθε πληροφορία από οποιαδήποτε οργάνωση, που θα μπορούσε να τη συνδράμει στην εφαρμογή της νομοθεσίας της σχετικά με το εμπόριο αγρίων ζώων και στην παρακολούθηση της αποτελεσματικότητας των έργων που χρηματοδοτεί. Χρησιμοποιεί επίσης τις αντιπροσωπείες της στις σχετικές χώρες για τη συγκέντρωση των πληροφοριών αυτών.

(1) ΕΕ L 61 της 3.3.1997.